Amadeovci

AmadeovciAmadeovci In:  alebo Amadéovci () bol významný uhorský rod. Rody Amade a Marczalthöy pochádzali z bočnej vetvy uhorského veľmožského rodu Guth-Keled, ktorá v arpádovskom období získala majetky v Zadunajsku a na Žitnom ostrove. Priamym zakladateľom Amadeovcov bol Lothard, syn Comesa Homodea, ktorý získal panstvá Vrakúň a Böš (dnešné Gabčíkovo). Jeho potomkovia si začali písať po svojom predkovi priezvisko Omode, Omodeffy, ktoré sa v pomoháčskom období upravilo do tvaru Amade.Amade család In: 

 Dejiny rodu 
V stredoveku boli príslušníci rodu členmi uhorského kráľovského Dračieho rádu, o čom svedčí drak obkolesujúci ich rodové znamenie v erbe. V 16. storočí rod vyženil od Ňáriovcov podiely na panstve hradu Branč a panstvách Slovenské Pravno a Sučany v Turci. Amadeovci sa uplatňovali najmä ako podžupani Bratislavskej stolice. Spoločenský rod pozdvihol Leonard († 1647), uhorský vicepalatín a krajinský pokladník, ktorý získal barónsky titul (1622). Jeho potomkovia boli neskôr povýšení aj do grófskeho stavu (1782), avšak rod zakrátko v roku 1845 vymrel. Majetky na Žitnom ostrove po ženskej línii vyženil rod Űchtritz-Amade, ktorý ich držal až do konfiškácie v roku 1945. Z významných členov rodu treba spomenúť Jána († 1656), kapitána Žitného ostrova, Františka († 1823), cisárskeho komorníka a palatína predialistov, Tadeáša (17821845), hudobného skladateľa. Amadeovci vymreli po meči 1845 Tadeášom ml., sobášom Dominiky Amadeovej (* 1810† 1875) a Emila Üchtritza (* 1808† 1886) rod pokračoval ako Üchtrit-Amadé.

 Známi príslušníci rodu
Medzi najvýznamnejších členov rodu patrili:

 Mikuláš Amadé, kapitán pevnosti Csesznek počas panovania Jána Zápoľského v 16. storočí.
 Štefan Amadé, krajinský sudca.
 Peter Amadé, kapitán hradu Visegrád, v roku 1544 bol nútený odovzdať pevnosť na Turkom.
 Michal Amadé st. (*1535†1574), podžupan.
 Michal Amadé ml. (*1565†1604), podžupan, syn Michal Amadé st.
 Leonard Amadé (*1589†1647), barón, v roku 1628 Ferdinand II. ho povýšil na vicepalatína Uhorska, kráľovský pokladník.
 Antal Amadé (*1589†1627), spisovateľ.
 Ladislav Amadé (*1703†1764), básnik, kapitán husárov
 Tadeáš Amadé (*1724†1807), gróf, cisársky radca.
 Antal Amadé (*1760†1835), spisovateľ, komorník, radca kráľa, podžupan.
 Tadeáš Amadé ml. (*1784†1845), tajný radca, klavirista, hudobný majster (dvorný hudobník), vnuk Tadeáša, ktorý bol po smrti posledným mužským členom rodiny.

 Erb rodu 
Erb rodu dokazuje spoločný pôvod s Guth–Keledovcami, podobne ako u rodu Báthory sú to v červenom štíte tri strieborné šikmé špice. Vplyvom uhorskej heraldickej tradície sa špice už v 16. storočí zmenili na vlčie zuby a nakoniec sa z nich stala dolná čeľusť vlka. Túto podobu erbu zaznamenávajú aj pečate. Na Leonardovej oktogonálnej pečati z roku 1634 je v štíte čeľusť vlka s tromi zubami a okolo nej obtočený drak. Klenotom je medzi otvorenými krídlami čeľusť v korune. V leme sa nachádza kruhopis: LEONARD – AMADE. Pečať Adama z roku 1701 je bez draka. Alžbeta z Beckova v roku 1702 odtlačila obsahovo zhodnú pečať ako Leonard. Magdaléna pečatila aliančnou pečaťou Zichy – Amade. Prsteňová pečať Antona z roku 1735 obsahuje v poli korunu, v ktorej sú otvorené krídla a medzi nimi čeľusť s tromi zubmi. Nad krídlami je koruna. V poli sú pri korune iniciály: A(ntonius) – A(made) – D(e) – W(arkony). Grófskym erbom z roku 1782 sú v modro-červeno delenom štíte zprava tri strieborné vlčie zuby. Na štíte je perlová (počet 9) grófska korunka. Erb má tri klenoty. Prvým sú pootvorené modro-červeno delené orlie krídla s tromi striebornými vlčími zubmi. V druhom klenote z koruny vyrastá doľava otočený zlatý grif, držiaci v pravom pazúre šabľu a v ľavom červené plamenné srdce. Tretím sú slonie choboty strieborno-modré a naopak, medzi nimi sú dve prekrížené zlaté kopije s červeno-striebornou zástavou. Prikrývadlá prvé sú strieborno-modré a strieborno červené, zlato-modré po oboch stranách a strieborno-modré po oboch stranách. Na najmladšej Žofiinej aliančnej pečati Amade–Nyáry je grófsky modro-červeno delený erb, na ktorom sú zprava tri vlčie zuby. Grófsky erb z roku 1903 je štiepený, v pravom strieborno-modrom poli sú prekrížené zlaté kľúče. V ľavom modro-červeno delenom poli sú vpravo tri strieborné vlčie zuby. Na štíte je perlová grófska koruna (počet 7). Erb má päť klenotov. Prvým sú pootvorené modro-červeno delené orlie krídla s tromi striebornými vlčími zubmi, v druhom z koruny vyrastá červeno odetý muž držiaci v pravej ruke fakľu a na ľavej mu sedí dozadu hľadiaci vlk. V treťom klenote z koruny vyrastá doľava otočený zlatý grif, držiaci v pravom pazúre šabľu a v ľavom červené horiace srdce. Štvrtý tvoria strieborno-modro a opačne delené slonie choboty. Piatym sú strieborno-modro a opačne delené slonie choboty a medzi nimi prekrížené zlaté kopije s červeno striebornými zástavkami. Prikrývadlá sú strieborno-modré a strieborno-červené, strieborno-modré po oboch stranách, strieborno-modré a zlato-modré, zlato-modré po oboch stranách a strieborno-modré po oboch stranách. Štítonosičmi sú odvrátené vlky so zdvihnutými chvostami na páske s textom: AMORE et CANDORE.

 Galéria 

 Referencie 

 Pozri aj 
 Dračí rád

 Iné projekty 

 Externé odkazy 
 Uhorské šľachtické rody (po maďarsky)
 Amadeovci

Kategória:Šľachtické rody na Slovensku
Kategória:Šľachtické rody v Uhorsku